Metodický list
Spojená škola internátna, Trenčín
Téma:  Chlieb, pečivo, obilniny, cestoviny, zemiaky.
Cieľ: Poznať spôsob, odkiaľ pochádza chlieb,  ktorý každodenne konzumujeme. Dozvedieť sa zaujímavé informácie o našej základnej potravine. Poznať suroviny, z ktorých sa vyrába chlieb.
Integrované predmety: Slovenský jazyk, Hudobná výchova, Vecné učenie, Rozvoj komunikačných schopností, Rozvoj grafomotorických zručností, Príprava jedál a varenie
Úlohy: 
1.  Vypočutie si rozhlasovej relácie, sledovanie dennej nástenky
2.  Ako sa rodí chlieb: prezentácia o tom, ako sa rodí chlieb, čo je pekáreň, o putovaní a premenách obilného zrnka, pečení  chleba, pekárenských výrobkoch, ...
3. Vypočutie si rozprávky – O pampúšikovi a následná dramatizácia,  čítanie povesti Chlieb /Ondrej Bartoš/, básne od Milana Rúfusa  - Chlieb náš každodenný
4. Návšteva obchodu s pečivom
5. Príprava desiaty
6. Pranostiky a príslovia o chlebe
7.  Vypracovanie  pracovného listu

Motivácia: 
Ako sa rodí chlieb – prezentácia.  
Otázky pre žiakov:   
Čo je pekáreň? Čo sú obilné zrnká? Čo vyrastie zo zrnka? Na čo slúžia mlyny? Akú múku si môžeš kúpiť v obchode? Z čoho sa vyrába chlieb? Aké druhy pekárenských výrobkov poznáte?
Pri spätnej väzbe som zistila, že žiaci pozorne sledovali prezentáciu a získali  nové informácie o ceste chleba a jeho putovaní až na náš stôl. Žiaci porozprávali o svojich skúsenostiach s chlebom, pečením,...
Porozprávali  sme si zaujímavé výroky o chlebe, prečítali príslovia a pranostiky aj na dennej nástenke, ktorá nás vítala pri vstupe do školy. Rozoberali sme články o chlebe, báseň aj povesť. Vypočuli rozprávku O pampúšikovi, zahrali divadielko, nakresli pampúšiky a vyskúšali si kreslenie a písanie do múky. Pripravili sme si zdravú desiatu a navštívili obchod s pečivom.

Záver:
Už pri vchode do školy sme sa vždy oboznámili s dennou témou prostredníctvom nástenky. Cez školský rozhlas sme si vypočuli zaujímavé veci o chlebe, pečive, obilninách, cestovinách ale aj ryži. Následne sa dennej téme venovala každá trieda individuálne a tomu prispôsobila aj vyučovacie hodiny. Počas celého dňa sa čítalo, písalo, kreslilo, rozprávalo o chlebe, pečive obilninách, cestovinách a zemiakoch podľa možností a schopností žiakov A variantu, B a C na prvom aj druhom stupni, žiakov praktickej školy a autistickej triedy.

